AksaraLLM/aksara-bahasa-daerah-v1 huggingface dataset:
James T. Russell ya iku penemu Compact Disc (CD). CD ya iku sawijining piranti elektronik. Musik, filem, lan data tulisan bisa disimpen ana ing CD.

James T. Russel lair ing Bremerton, Washington, Amérikah Sarékat ing taun 1931. Kawit cilik, dhèwèké dikenal minangka bocah kang duwé semangat kanggo nyipta sawijining piranti kang bisa mènèhi manfaat kanggo manungsa. Nalika umur 6 taun, dhèwèké kasil anggoné gawé remote control kanggo dolanan kapal perange kanthi nagnggo wadhah segone. Dhèwèké sekolah ana ing Reed Collage, Portland, Amérikah Sarékat. Elmu kususe ya iku ngèlmu fisika. Dhèwèké uga kasil anggoné éntuk gelar BA. Sawisé dhèwèké lulus kuliyah ing tun 1953, dhèwèké nyambut gawé minangka fisikawan ing perusahan General Electric ing Richland, Washington. Ing kéné dhèwèké péngin ngawiti panaliten kanggo gawé CD. Taun 1970, dhèwèké kasil anggoné gawé CD. Dhèwèké kasil anggoné golèk cara kanggo nyimpen data ing jero piringan sensitive cahya. Data iki dimodelake ing sawijining bit cahya kang cilik banget, kira-kira 1 mikron. Sawijining sinar laser bakal maca struktur bit cahya iki, banjur komputer bakal ngubah data mau ing sinyal elektronik. Asil temuan iki luwih apik tinimbang piringan ireng kang misuwur ing wektu iku. Banjur dhèwèké matenake panemone mau.

Cathetan suku 

Penemu
Lair 1931
John Boyd Dunlop ya iku bapak ban sadonya. John Boyd Dunlop lair ing sawijining désa cilik, ya iku ing Dreghome, Ayrshire, Sekotlan, tanggal 5 Fèbruari 1840. Wong tuwané nyambut gawé minangka tani. Nalika isih cilik, dhèwèké seneng karo babagan ingon, mliki ing ngrawat lan nambani kéwan ingon. Mula, wong tuwané nyekolahaké Dunlop ana ing pamulangan dhokter kéwan ing Edinurg. Dunlop wisudha saka pamulangan dhokter kéwan nalika umuré 19 taun. Dhèwèké banjur manggon ana ing Belfast, Irlan. Ing kono dhèwèké yasa réputasiné kang suwéné telung taun. Pungkasané dhèwèké kasil anggoné dadi wong kang misuwur. Sajatine Dunlop dudu wong kang wiwitan ngréka ban amarga ban wis diréka déning Thomson, salah sawijining insinyur asal Inggris. Nanging rerékané Thomson ora bisa gawé wong dadi krasa kapénak nalika nganggo sawijining tetunggangan. Thomson nganggo balung kéwan minangka bahan dhasaré, mula ban mau dadi mati amarga tanpa papan hawa. Dunlop kasil anggoné gawé ban kang isiné hawa, mula rasané kepénak.

Ing sasi Fèbruari taun 1888, dhèwèké kasil anggoné gawé ban kang isi hawa saka bahan karèt. Dhèwèké matènaké rerékané tanggal 7 Dhésèmber 1888. Dunlop tinggal donya nalika tanggal 23 Oktober 1921.

Cathetan suku 

Penemu
Lair 1840
Pati 1921
John Froelich ya ikun penemu mesin traktor. Traktor yaku mesin kanggo nggaru sawah. John Froelich lair ing Iowa, tanggal 24 November 1849. Dhèwèké nemu traktor ing taun 1892. Mesin traktor duwé kekuwatan padha karo 16 tenaga jaran. Saliyané kanggo nggaru sawah, traktor kang wis digawé karo asistene ya iku William Mann, uga bisa kanggo nyelep gabah. John Frelich ngadegakéWaterloo Gasoline Traction Engine Company karo para pengusaha. Nanging, usahane mau ngalami kegagalan. Mung traktor loro kang kasil didol. Dhèwèké banjur ngedol perusahaane mau marang John Dere, ya iku wong kang duwé pabrik traktor. John Dere banjur ngowahi traktore John Freolich mau kanthi gawé traktor dadi luwih kuat.

Saiki traktor wis digunakaké déning wong tani modern ing donya iki. Ora mung ing nagara maju kaya ta Amérika lan Australia, nanging uga ing nagara kang ngrembaka, kaya ta Thailand, India, Vietnam, lan Indonesia. Panemon iki dadekake pertanian dadi tambah maju. John Froelich tinggal donya nalika taun1933 ing St. Paul. Ing taun 1991, dhèwèké éntuk gelar Penemu dari Iowa.

Cathetan suku 

Penemu
Lair 1849
Pati 1933
Plastik yaiku kumpulan zat organik kang stabil ing suhu biyasa. Nanging bisa malih dhapuré nganggo kalor utawa tekanan, amarga plastik iki carané nggawé plastis. Plastik uga nduwéni teges bahan sintetis kang nduwéni warna-warna warna. Plastik uga kena digawé jungkat, dompét, ember.
Plastik diasilaké saka produk polimérisasi sintetik utawa semi sintetik. Plastik diwangun saka kondénsasi organik utawa penambahan polimer lan bisa uga zat liyané kanggo ngundhakaké hasil.

Gendul Plastik 
Ing ngisoré gendul plastik ana simbol panah telu kang mbentuk segitelu. Kang luwih wigati ora segitelu kang kasusun saka panah nanging angka cilik ing tengah-tengah utawa sanjeroné segitelu panah iku.
Angka-angka iku diarani sistem kodhe idéntifikasi resin kang digawé nalika taun 1988. Kang nggawé sistem kodhe iki yaiku The Society of the Plastics Industry utawa kang diarani SPI. Sistem kodhe resin iki nglompokaké gendul plastik kang tinemu ing limbah rumah tangga miturut kandhutan resin. Sistem kodhe iki dikembangaké kanggo nyukupi kabutuhan kang nyediakaké jasa daur ulang lan menéhi konsisténsi lan kaseragaman sistem ing manufaktur plastik kang bisa dipraktékaké ing internasional.

Daur ulang 
Plastik bisa didaur ulang lan digawé barang-barang kang aji. Plastik bisa dianggo nggawé kerajinan tangan lan kena uga diolah dadi barang liyané.

Pranala njaba 

 Portal informasi tentang Plastik di Indonesia
 wadahmakmurkencana.com
 plastic parts
 interaneka.com

Cathetan suku 

Plastik
Abbas Ibn Firnas, (852) panyipta tabel astronomi, panulis puisi, pambangun planetarium uga ingkang ngrancang jam banyu.
Abbas Ibn Firnas utawa 'Abbas Qasim Ibnu Firnas (810-887 AD) punika teknolog uga ahli kimia nalika kakalifahan Umayyah saking Córdoba wonten ing tlatah Al-Andalus.

Nalika taun 822, khalifah ingkang énggal ('Abd al-Rahman II) munggah tahta, makempalaken tiyang-tiyang ingkang gadhah bakat, kaya ta musisi Irak ingkang namanipun Ziryab, nuli astronom sarta panyair enom Abbas Ibnu Firnas.
Nalika abad kaping 9 Masehi, Spayol (sapunika) kaliyan Portugal mbentuk kakhalifahan Andalusia saking Cordova.

Sapunika taun-taun gelombang ingkang paling nginggil kamajuan Islam bab Seni kaliyan ngèlmu pangatahuan.
Cordova kaliyan Baghdad punika pusat saking budaya kembang wonten dunya.
Taun 852, Ibn Firnas mirsani parasut kapisan ingkang dipunparagani pamuda ingkang namanipun Armen Firman ingkang mutusaken mabur saking menara saking Cordoba migunakaké jubah ingkang ageng.
Sebab kadadian punika, Armen Firnas slamet nanging gadhah luka ingkang boten awrat.
Abbas ibn Firnas punika uga sami kaliyan Zirhab, nyambut damel wonten ing usaha ingkang warna-warna.
Abbas ibn Firnas pados kawruh bab kimia, fisika kaliyan bab astronomi.
Piyambakipun yasa planetarium ingkang dipunkembangaken saking rerangkèn cincin ingkang dipunsambung supados saged dipunpirsani kaya ta planit-planit kaliyan lintang-lintang ingkang pating gumeser..
Abbas ibn Firnas yipta tabel astronomi, nyerat puisi, uga nyipta jam banyu ingkang dipunsebat Al-Maqata.
Piyambakipun uga nyusun cara damel kaca saking pasir.
Barang ingkang sampun dipuncipta sasanesipun inggih punika piranti kanggé nugel watu kristal, saéngga tiyang Spayol botenusah ngekspor kristal maring Mesir (nalika jaman semana, namung Mesir ingkang sampun mangertos ngèlmu kanggé nugel kristal).

Taun 875 nalika yuswa Abbas ibn Firnas 65 taun, piyambakipun yasa glider piyambak, uga mrosot piyambakan saking gunung.

Panerbangan punika saged dipunsebat sukses, dipunpirsani tiyang ingkang boten sakedhik.
Amarga pandaratan ingknag boten sukses wonten akiripun penerbangan kasebat, Abbas ibn Firnas gadhah luka wonten gegeripun.
Piyambakipun ninggal yuswa kalih welas taun sasampunipun kadadian penerbangan punika.

kanggé mangurmati Abbas ibn Firnas, Libya nyetak prangko.
Nanging, Irak ngurmati Abbas ibn Firnas kawujud bangun patung.
Uga maringi nama " Ibnu Firnas" kanggé Papan Anggegana wonten pérangan utara Baghdad, ingkang dados wujud pangurmatan ugi.

Cathetan suku 

Penemu
Sajarah
Ahmad bin Yahya al-Baladhuri, sejarawan saking Pèrsi (abad kaping 9), salah satunggaling sejarawan ingkang dados unggulan saking timur tengah.
Ahmad ibn Yahya al Baladhuri ngayuh kauripan wonten Baghdad, panguaruh ageng dipunrasa déning karajan khalifah al Mutawakkil.
Piyambakipun nglakoni perjalanan Suriah kaliyan Irak kanggé ngelengkapi informasi karya utamanipun.
Karya saking Ahmad ibn Yahya Al-Baladhuri uga dipunanggep sumber paling saged dipunpitadosi kanggé sajarah Islam eskapansi.

Ahmad bin Jabir Al Biladhuri atawa Balazy Ahmad bin Yahya bin Jabir Abul Hasan 
Tiyang kalihiran Pèrsi, tinggal wonten pura khalifah al-Mutawakkil kaliyan khalifah Al-Musta'in, dados tutor kanggé putra saking Al-Mutazz.
Ahmad bin Jabir Al Biladhuri ninggal dunya nalika taun 892 akibat obat baladhur,
Obat kasil karyanipun piyambak.
Baladhur punika Semecarpus Anacaardium.

 Karya-karya saking Ahmad ibn Al Biladhuri 
Karya ingkang awujud karya sastra kaya ta:
 Karyanipun Kitab Futuh al-Buldan, ingkang isinipun nyariosaken perang sarta panaklukan bangsa Arab nalika abad kaping 7 (kalebu panaklukan tlatah saking barat Saudi ngantos Mesir, Afrika Utara, tlatah Spayol kaliyan Irak pérangan Timur, Iran uga tlatah Sind).
 Karya sanèsipun kaya ta Ansab al Ashraf, ingkang isinipun dipunkhususaken bab biografi kaliyan silsilah kaum bangsawan Arab, saking Muhammad uga para khalifah Umayyah kaliyan khalifah Abbasiyah, isinipun bab sajarah regional saking para panguasa.

Karya-karyanipun wonten babagan ngèlmu kimia:
 Kaca ingkang dipunasilaken saking pancampuran "cahya asem''", kaliyan soda ugi pasir.
 Perunggu ingkang dipunasilaken saking pancampuran tembaga kaliyan batubara, ingkang kasil punika saged ngilangaken gas oksida seng.
 Kaca ingkang saged dipunhias nganggé macem-macem bahan ingkang sampun dipuncampur.

Cathetan suku 

Penemu
Sajarah
Raditya Dika utawa Dika Angkasaputra Moerwani, lair ing Jakarta tanggal 28 Désèmber 1984, ya iku penulis saka Indonesia. Ing Indonesia, Raditya Dika misuwur dadi penulis buku-buku lucu. Buku-buku mau digawé saka tulisan-tulisan blogé. Bukuné kang kapisan, judhule "Kambing Jantan" ya iku buku kang paling laris. Buku iku nyeritakaké uripé Radith nalika kuliah ing Australia. Tulisané Radith kalebu jinis anyar, amarga nalika dhèwèké nulis bukuné kang kapisan durung akèh kang gawé tulisan komèdi kang dhapuré cathetan pribadi utawa blog.

Karir 
Anggitané kang kapisan ya iku buku kanthi judhul "Kambing Jantan: Sebuah Catatan Harian Pelajar Bodoh" (2005). Buku iki nyeritakaké uripé Radith nalika isih kuliah ing Adelaide, Australia.
Bukuné kang kapindho judhulé "Cinta Brontosaurus", dibabaraké taun 2006. Isiné uripé Radith kang asring apes. Bukuné kang katelu judhulé "Radikus Makankakus: Bukan Binatang Biyasa" babar tanggal 29 Agustus 2007 lan bukuné kang kapapat babar sasi April 2008, judhulé "Babi Ngesot: Datang Tak Diundang Pulang Tak Berkutang".

Dhèwèké uga dadi juru main filem kang digawé saka bukuné kang kapisan "Kambing Jantan: The Movie". Film iku disutradharai Rudi Sudjarwo. Ing sasi Novèmber 2009, Radith mbiwara yèn bukuné kang kalima kanthi judhul "Marmut Merah Jambu" arep dibabaraké sasi Désèmber 2009, nanging sidané mundur amarga ana tambahan carita.

Radith miwiti kapénginan gawé buku kang ditulis saka blogé nalika menang bebungah "Indonésian Blog Award". Radit Uga éntuk bebungah "The Online Insipring Award" 2009 saka Indosat.

Saka kono, dhèwèké nyithak tulisan saka blogé banjur ditawakaké marang penerbit. Mulané akèh kang nolak, nanging sidané naskah mau dibabaraké penerbit Gagasmedia.

Radith dadi penulis buku kang suksès amarga dhèwèké béda saka penulis liya-liyané. Bukuné kalebu jinis anyar kang akèh disenengi wong-wong.

Awalé, bukuné ora patiyo payu. Nanging dhèwèké ora kesel promosi lumantar blog lan lumantar guneman.

Saiki, Radith nerusaké kuliah ing Fakultas Èlmu Sosial lan Pulitik ing Universitas Indonésia. Dhèwèké uga mergawé dadi pemimpin rédhaksi lan dhirèktur ing penerbit bukuné.

Anggitané Raditya Dika 
 Novèl
 2005-"Kambing Jantan: Sebuah Catatan Harian Pelajar Bodoh"
 2006-"Cinta Brontosaurus"
 2007-"Radikus Makankakus: Bukan Binatang Biyasa"
 2008-"Babi Ngesot: Datang Tak Diundang Pulang Tak Berkutang"
 2010-"Marmut Merah Jambu"

 Komik (karo Dio Rudiman)
 2008-"Komik Kambing Jantan"
 2011-"Komik Kambing Jantan 2"
 2015-"Koala Kumal"

Filmografi

Ingkang maragani 
 Kambing Jantan: The Movie (2009)

Penulis skénario 
 Maling Kutang (2009)

Cathetan sikil

Pranala njaba 
 Website Raditya Dika
 Profil ing Telkom.net 
 Film Kambing Jantan ing Kompas 

Panitra Indonésia
Masjid Keramat Kerinci iku dumunung ana ing tlatah désa Koto Tuo, Pulo Tengah,Percam (Pawakilan Kacamatan) sakiteré Tlaga ing Kabupatèn Kerinci, Jambi, Indonésia. Masjid Keramat Kerinci madeg ing abad 18 (wolulas) lan dadi salah sijiné masjid kang tuwa dhéwé ing Kabupatèn Kerinci. Jeneng masjid keramat dijupuk saka kadadéan kang ana ing taun 1903 lan 1939 kang ada kadadéan kobongan lan lindhu ing tauh 1942.Uga ing mangsa panjajahan Kompeni taun (1903) lan Jepang taun (1942) masjid keramat kerinci dadi salah sijiné masjid kang wutuh saka ganasé perang.

Kalindungan 
Wujud masjid Keramat Kerinci kang isih ngandut sajarah, unik lan bangunané isih asli ngugah Kolonial Walanda ngawe pangundang-undangan Ordonantie stbl 238/1931 kanggo ngelindungi kaanan kang ana ing masjid tuwa ing paninggalan sajarah

Arsitektur 
Ing tengah-tengah masjid ngadeg anané sakaguru (saka utawa) kang isih ana kandutané ing saka pérangan kiwa kang memper wujud kreteg.Ing kreteg iki para muazin ngumandangake adan lan ngundang umat Islam kanggo njalanake salat lima wektu.Ing pérangan gebyok uga ana tulisan kaligrafi Al.Qurankang ngandut kaendahan lan artistic kang diciptakake déning Kiai Haji Usman lan Muhammd Surrah.

Rujukan 

Keramat
Rick Warren () ya iku wong kang ngedegna Greja Saddleback ing Lake Forest, California. Greja iki dadi Greja gedhé dhéwé nomer urut 8 ing Amérika Sarékat. Saliyané dadi pandhita, Rick warren uga nulis buku kang judhulé The Purpose Driven Church, buku iki wis kadol cacahé punjul sayuta buku ing 30 basa. Buku iki uga dadi buku Kristiani kang mandhegani owah-owahan. Saliyané buku iku, Rick Warren uga nulis buku kang nduwéni judhul The Purpose Driven Life (Hidup yang Digerakkan Oleh Tujuan). Buku iki wis kadol punjul 30 yuta buku. Buku iki uga kang ndadékaké Rick Warren dadi penulis buku bestseller New York Times.

Rick Wareen iku pengarang Kristiani kang ngedegaké lan dadi pandhita ing Greja Saddleback.
Rick Warren uga dadi publik figur ing Amérika Sarékat.
 Rick Warren dadi pamimpin spiritual kang paling duwé prabawa lan dadi pandhita ing Amérika.
 Salah saswijiné wong kang dadi America's Top 25 Leaders, iki dikukuhaké tanggal 31 oktober 2005 ing News and World Report.
 Salah sawijiné wong kang lumebu 15 besar pemimpin donya ing 2004.
 Kalebu 100 wong kang paling nduwéni prabawa ing dunya.
Rick Warren uga nduwéni pelayanan utawa ministry ing nagara-nagara ing dunya.

Pranala njaba 

 Rick Warren

Cathetan suku 

Lair 1954
Wong urip
Pandhita Amérika Sarékat
Pendiri Greja
Tokoh Agama
Panulis saka Amérika Sarékat
Siamang ya iku kethèk tanpa buntut kang nduwéni lengen kang dawa. Siamang urip ing wit-witan.
Siamang bisa mencolot lan mènèk wit-witan kanthi kesit saéngga ora ana prédhator kang bisa nyekel lan mangan siamang. Siamang kalebu spésies kang kaancem cures awit pambabadan habitaté kang rikat. Siamang ora nduwé buntut lan nduwéni pawakan kang kurang tegap. Siamang nduwéni prakembangan polo kang apik. Siamang wernané ireng soklat rada abang. Kethèk iki nduwéni aneman ing antarané driji kang nomer loro lan nomer telu.

Pakanan 
Siamang kalebu kéwan omnivora. Kurang luwih 75 % pakanané siamang ya iku woh-wohan, saliyané iku godhong, kembang, wiji-wijian, lan kulit kayu. Siamang uga mangan gegremet, monggo, endhog manuk, manuk kang ukurane cilik. Siamang kalebu kéwan kang wedi banyu. Siamang bakal nyelupaké sikilé ing banyu lan ngosok-nggosokaké tangan ing godhong kang teles lan ngisep banyu ing wulu sikilé. Banyu kang sisesep iki mau dadi banyu ngombene siamang.

Reproduksi 
Siamang bisa manak nalika umuré 5-7 taun. Siamang wadon bakal nglairaké anak kang wis ana ing njero weteng kurang luwih 8 sasi. Siamang kang lagi waé lair nduwéni rambut kang luwih sithik tinimbang siamang kang diwasa. Déné aboté siamang kang lagi lair kurang luwih 6 ons. Induk siamang bakal ngingoni siamang kang isih cilik. Anak siamang bakal némplék ing wetengé ibuné supaya anget. Anak siamang disapih nalika umuré wis setaun. Anak siamang urip bareng karo ibuné kurang luwih nganti 5-7 taun.

Cathetan suku 

Kethèk
Bruwang kalebu kéwan karnivora ya iku kéwan kang mangan daging, nanging ana uga bruwang kang mangan madu. Bruwang nduwé buntut cilik. Bruwang bisa ngambung lan ngrungokaké kanthi temen saéngga ngerténi ing endi ana mangsa.Kukuné cacahé lima saben tlapak tangan. Bruwang wuluné dawa, ketel lan kasar. Bruwang nduwé cakar lan moncong dawa lan kuping bunder. Untuné bisa kanggo nyuwèk daging kang dadi panganané. Kukuné kanggo nyuwèk, ngeruk, lan nyekel mangsané.
Bruwang nduwé kurang luwih 32 nganti 42 untu. Untu taring bruwang ukurané cilik. Untu geraham bruwang ukurané amba, datar lan minangka ngetok lan nggiling daging dadi luwih cilik lan gampang dipangan.

Bruwang nduwé cakar kang cacahé papat. Saben cakar ana lima kuku kang landhep lan dawa. Kuku iki kanggo ménèk wit lan nyuwèk susuh tawon, susuh rayap, lan kanggo ngeruk oyot, uga nyekel mangsané. Bruwang bisa lumayu kanthi kacepetan 50 km/jam utawa 30 mph.

Bruwang Kutub 
Habitat bruwang kutub kang urip ing bawana arktik utawa kutub utawa saya suwé saya cures. Panyebabé ya iku iklim kang molah-malih saéngga ès ing kutub cuwèr. Bruwang kutub kang wuluné putih iki uga akèh kang dibedhag manungsa lan dijupuk wuluné.
Saliyané iku habitat kang kanggo urip uga wis tercemar amarga akéhé indhustri kapal lan kilang lenga.
Limang nagara kang dadi tapel wates kutub lor ya iku Amérikah Sarékat (AS), Kanadha, Ruslan, Nurwègen lan Dhènemarken ndéklarasékaké supaya habitat bruwang kutub kudu dijaga supaya ora cures. Déklarasi iki dadi déklarasi kang sepisanan sawisé 28 taun kanggo ngowahi Perjanjian Bruwang Kutub. Déklarasi dianakaké ing Tromsoe, Nurwègen isiné yèn owahé iklim nduwéni dampak kang élék tumrap populasi bruwang kutup lan habitaté.

Cathetan suku 

Sato kéwan
Bruwang
Masjid ar-Raisiyah iku dumunung ing tlatah désa Sekarbela, Lombok Kulon Nusa Tenggara Kulon, Indonésia. Masjid madeg ing taun 1400M. Ing taun-taun iku karajan kang kuasa antarané Karajaan Hindhu kang ndadèkaké anak karajan Karang Agung Bali kanthi jeneng raja Anak Agung

Rujukan

Raisiyah
Masjid Safinatus Salam iku dumunung ana ing tlatah désa Pengayaman Buleleng Bali, Indonésia. Wangunan Masjid Safinatus Salam iku isih ngandut arsitèktur yasan masjid kang ana ing tlatah Jawa lan madeg ing taun 1639 ing Kumpi Kiai Yahya.Kumpi ya iku gelar kang ana ing donya sosial kang cukup dhuwur.Uga Masjid iki didadèkaké pusat panjebaran Islam ing Pulo Bali kaanan kayak mengkene dibuktekake anané langgar kanthi cacah 19 mushala kang dumunung ana ing Pengayaman kang dipandegani karopandatang muslim jawa lan bugis.

Rujukan

Safinatus Salam
Bantal ya iku piranti panyangga sirah, racaké digunakakè kanggo turu ing dhuwur dhipan, utawa sofa lan kursi.

Sajarah Bantal 
Ing jaman biyèn bantal nuduhaké tingkat kasajahtran saka sing duwé. Bantal wis dikenal déning masarakat Mesir Kuna. Banjur bantal sing diwènèhi ornamèn lan tèknik njahité modhèren dikenal ing Tiongkok, bantal dadi barang sing aji ing Tiongkok sing banjur dikenal ing Éropah abad tengahan. Ing Tudor, Inggris, bantal dipercaya mung wong wadon sing arep lairan sing bisa olèh bantal, nanging saiki kabèh bisa nggunakaké bantal. Revolusi Indhustri dadi seksi saka prodhuksi bantal lan rerenggan gedhèn-gedhèn. Bantal tradhisional China asring digawé saka kothak atos saka kayu, watu, wesi utawa keramik lan ora diisi gombal. Wong Mesir uga turu nganggo bantal saka watu.

Rujukan

Cathetan suku 

Prabot
Wewengkon historis Dhataran Kedhu ing Jawa Tengah, papan tuwuhing peradaban Jawa kuna dinasti Syailendra
 èks Karésidhènan Kedhu, Jawa Tengah
 Kedhu, Temanggung
Dhataran Kedhu iku dhataran vulkanik subur kang diubengi gunung-gunung geni ing Jawa Tengah, Indonésia; ya iku Gunung Sumbing lan Gunung Sindara ing sisih kulon, Gunung Merbabu lan Gunung Merapi ing sisih wétan, lan Paredèn Menorèh ing sisih kidul. Dhataran ikijuga wewatesan karo Dhataran Prambanan ing sisih kidul-wétané. Dhataran iki duwé makna wigati sajeroning sajarah Jawa Tengah amarga ajroning punjul sèwu taun dadi papan tuwuh ngremakané peradaban Jawa. Paninggalan sajarah dinasti Syailendra ya iku Barabudhur dumunung ing tengah dhataran iki.

Sawetara abad pungkasan kawasan iki mligi kutha Magelang minangka pangkalan wigati tumrap militèr Hindhia Walanda, status kutha akademi militèr iki lumaku terus nganti éra Républik Indonésia. Lokasi iki uga dihubungaké karo legendha Paku Pulo Jawa ya iku Gunung Tidar ing Magelang.

Uga delengen 
 Dhataran Prambanan

Rujukan 
 Suroyo, A. M. Juliati. (1900) Industri perkebunan dan dampaknya perkebunan kopi di karesidenan Kedu, 1850-1900 [S.l.]: Departemen Pendidikan dan Kebudayaan, Direktorat Sajarah dan Aji Tradisional, Proyek Inventarisasi dan Dokumentasi Sajarah Nasional, (Seminar Sajarah Nasional V, Semarang, 27-30 Agustus 1990).
 Suroyo, Agustina Magdalena Djuliati. (2000) Eksploitasi kolonial abad XIX: kerja wajib di Keresidenan Kedu 1800-1890 Yogyakarta: Yayasan untuk Indonésia. ISBN 979-8681-56-8

Borobudur
Kalung ya iku wanguné rerenggan kang duwé mupangat kanggo pepaès (acecoris) kang dianggo ana ing gulu kang wujudé manéka warna. Jinis lan wujud kalung ing jaman saiki wujud jinis dideleng sak mupangaté kanggo celengan (investasi) utawa kanggo rerenggan (rerenggan).Semono uga kalung bisa digolongaké saka bahan dhasaré kaya ta:
 Waja (Logam)
 Kalung digawé saka emas utawa logam kang larang regané.
 Kalung pérak
 Kalung Prunggu
Kalung rerenggan (rerenggan) (rerenggan kanthi bahan dhasar:
 plastik
 keramik
 wiji
 woh
 saga
 kain
 watu
 kayu
 balung
 kerang
 mutiara.
Kalung lumrahé dhapuré ranté lan kadang ditambah liontin kanggo méndhel.

Mupangat 
Kalung wis dianggo wiwit jaman biyén. Kalung dianggo wong lanang uga wong wadon. Kalung uga kena kanggo tanda kabudayan. Kalung uga kena kanggo mbédakaké budaya siji lan sijiné. Ana uga kabudayan kang ndadékaké kalung dadi tanda kelas sosial kang nganggo kalung iku.

Kalung uga bisa dadi idéntitas wong kang nganggo. Kalung iki kaya ta kalung kang dienggo karo bala Amérikah Sarékat. Kalung iki uga diarani dog tags. Idéntitas kang dituliské ing kalung ya iku jeneng, kalungguhan, resimén utawa korps kang nganggo kalung.

Kasehatan 
Kalung kaséhatan uga diarani kalung biofir ion. Kalung iki digawé saka watu kang duwé magnét kang bisa nglancaraké peredaran darah. Kalung kaséhatan, carané nganggo uga padha karo kalung-kalung biyasa. Saiki kalung kaséhatan uga wis duwé motif lan variasi warna kang akèh. Kalung kasehatan bisa nambani lelara lan ncegah stroke, blegudreg utawa hiperténsi. Kalung biosfér bisa ngamanaké organ-organ vital ing awak.

Pranala njaba 
 Necklaces in different materials.

Cathetan suku 

Rerenggan
Raja brana
Jabon ya iku salah sawijiné wit kang thukul ing wewengkon Asia. Wit iki ana ing wewengkon Asia Selatan nganti Papua Nugini. Ing Indonesia, wit iki uga dikenal kanti jeneng jabun, kelampayan, empayang, lan worotua.

Wit iki banget dianggep suci kanggoné wong Hindhu ing India.

Jabon uga minangka sawijining alternatif investasi ing usaha tani. Investasi usaha tani mligi kayu jabon iki pancèn pas, amarga ing Indonesia iku panggon tanah agraris. Ing Indonesia uga akèh papan kang cocog kanggo nandur wit Jabon.

Wujud 
Jabon iku jinis wit cahya light-demander kang rikat thukulé. Ing umur 3 taun dhuwuré wis bisa nganti 9 m lan diamèter 11 cm. Ing umur 5-6 taun diamèteré bisa nganti 40–50 cm, diamèter thukulé antarané 5–10 cm/taun. Ing alas, wit jabon naté tinemu dhuwuré nganti 45 m lan diameter punjul 100 cm.

Wujud tajuk kaya payung sistem percabangan muter. Godhongé ora kethel, pangé lurus silindris kang apik dhapuré. Werna kayuné putih krèm (kuning padhang) bisa nganti kaya sawo. Kayuné gampang digaringké, gampang dipaku lan di lém, ora gampang susut. Kayu Jabon kerep digunakaké Industri Mebel/Furniture, Plywood/triplèk]], Korek, tatakan sepatu, Papan, Peti, bahan kertas. Wit Jabon umur 5taun wis bisa dipanèn.

Cara Nandur 
Wit Jabon iki gampang cara nanduré. Carané ya iku gawé blumbang kang dhapuré krucut lan ambané 25 Cm x dawané 25 Cm x jeroné 60 cm, banjur blumbang diisi kompos+NPK 2,5 gr (campur) kanggo rabuk ngisor. Rabuk iku mau kanggo oyot kang dawané 30 cm, banjur rabuk iku kecroki nganggo kayu kanggo nglebokaké winih kang wis siyap ditandur. Banjur yèn wis siyap, winih Jabon dicopot saka pot trus diurug lemah campur kompos kira-kira 20 cm. Yèn wis banjur digaris kiwa lan tengené winih kira-kira 10 cm kanggo panggon banyu.

Cara Ngrawat 
Kanggo ngrawat rutin cukup semprot nganggo Pèstisida /1 utawa 2 minggu sapisan nganti 3-5 wulan, supaya godhong ora dipangan uler. Sawisé godhong cukup akèh, pèstisida wis ora perlu disemprotaké manèh. Amarga godhongé wis akèh lan ora bakal entèk dipangan uler.

Cathetan suku 

Rubiaceae
Wit
Gunting ya iku piranti kanggo ngethok bahan kang tipis. Bahan-bahan kang bisa dikethok karo gunting ya iku kertas, kertas pérak, plastik tipis, panganan, sandhangan utawa kain, tali, kabel lan liya-liyané.
Gunting luwih apik tinimbang péso ing kasus kang mligi. Tuladhané kanggo ngethok artikel ing koran utawa gambar. Gunting uga kena kanggo ngethok rambut. Pagawéan iki ora kena ditandangi nganggo péso. Gunting nduwéni rong sisih kang landhep.
Gunting wis dadi instrumén wajib nalika jaman Mesir Kuna. Gunting wis ana wiwit taun 1500 sadurungé Masehi. Wong-wong Mésopotamia wis nggunakaké gunting wiwit 4000 taun kapungkur. Teknik nggawé gunting uga ora béda karo saiki. Carané kanthi manasaké wesi lan mbentuk wesi supaya kepénak yèn dicekel tangan, banjur dilandhepaké. Yèn jaman biyèn gunting dithuthuk lan digésék supaya landhep, saiki gunting bisa dilandhepaké kanthi ngungkal ing piranti ungkal kang wis modhèren.

Gunting kawanuhaké déning wong Inggris kang jenengé Robert Hinchliffe ing taun 1761. Nalika iku gunting dikenalké kanthi cara massal. Wiwit iku, gunting bisa dikenal kanthi wangun lan munpangaté kang bisa luwih manéka warna. Gunting duwé wangun lan kagunan kang warna-warna. Wangun gunting lumrahé jumbuh karo kagunan gunting.

Mitos 
Ibu-ibu kang lagi meteng lumrahé ana mitos-mitos kang dipercaya. Salah sijiné ya iku mitos ngenani gunting. Ibu-ibu kang lagi meteng percaya yèn nyemataké gunting bakal bisa njaga bayi saka gangguan jin. Gunting bakal njaga bayi kang ana ing njero weteng saka gangguan jin utawa setan.

Cathetan suku 

Piranti
Situs Reca Dwarapala manggon ana ing sakuloné Candhi Singosari. Reca iki digawé saka watu monolitik kang dhuwuré 3,70 m. Jaman biyèn reca iki minangka lawang gerbang karajan Singhasari.

Jeneng Dwarapala asalé saka basa Sansekerta kang duwé teges pengawal lawang gerbang. Yèn miturut ajaran Saiva kang ana gandhèngcènèngé karo ajaran rong reca kang dadi panjaga lawang gerbang, tegesé reca Dwarapala kang cacahé loro manggon ana ing sisih kuloné Karajan Singhasari. Ing ajaran Saiva, katulis Siva ing pucuk Kailasa kang digambaraké ing wujud Lingga. Ana ing lawang gerbang sisih wétan, ana panjaga kang utama ya iku Ganesha utawa Ganapati. Ing lawang gerbang sisih lor ana panjaga kang utama ya iku Bhathari Gori. Ing lawang gerbang sisih kidul ana panjaga utama ya iku Resi Agastya. Kang njaga sisih kulon ya iku Kala lan Amungkala. Saéngga reca Dwarapala kang dianggep dadi lawang gerbang Singosari bisa dadi panggambaran tokoh panjaga lawang gerbang sisih kulon Siva ya iku Kala lan Amungkala.

Wujud situs
Reca Dwarapala digawé saka watu monolitik kang dhuwuré 3,70 m. Miturut panlitèn saka BP3 Trowulan, reca Dwarapala duwé ukuran gedhé, ngadeg nganggo sikil siji maju sajangkah. Yèn sakliwatan, reca loro kang dadi panjaga lawang gerbang iku kaya padha, saéngga diarani raseksa kembar. Nanging tata tangan kang mbédakaké. Reca Dwarapala kang manggon ana ing sisih kidul, tangan kiwa manggon ing nduwuré dhengkul kiwa. Tangan tengené nyekeli gada kang ditelungkupaké mara mengisor. Reca Dwarapala kang manggon ana ing sisih lor, tangan kiwa nyekeli gada kang ditelungkupaké, tangan tengen kaya "ngèlingaké" kanthi driji tengah diacungké mara mendhuwur, kang telu liyané dirapetaké ing dlamakan.

Atribut kang dianggo déning reca loro iku kaya seram lan atos. Sirahé nganggo iket kang dihias nganggo cumplung-tengkorakan. Talingané nganggo anting wujud cumplung kang duwé jeneng Kapala Kundala. Hiasan bahu diarani Sarpa Keyura ya iku kelat bahu kang awujud ula. Hiasan gelang diarani Bhujangga Valaya, wujudé uga kaya ula. Hiasan tali bahu kang mengisor mara weteng diarani Yajnopavita ya iku tali kasta kang wujud ula gedhé. Ing ndhuwur wetengé nganggo sabuk kang diarani Udarabandha. Ing guluné nganggo kalung saka cumplung kang diarani Kapala Hara. Ing sikilé uga nganggo gelang saka ula, gelang iku diarani Bhujangga Nupura.

Loro reca iku nggawa gada awujud Wajra. Wajra ya iku lambang gludhug kang duwé kakuwatan gedhé. Yèn dideleng, wangun gada saka raseksa ana bédané.

Ing ngisoré reca raseksa nganggo kain sarung motif cumplung. Akèh rerenggan-rerenggan motif cumplung kang dadi atribut-atribut reca Dwarapala kang dadi ciri langgam utawa gaya kasenian jaman karajan Singhasari kang dhedhasar agama Siva Buda aliran Tantra.

Reco loro iku manggon ana ing sakiwa tengené dalan désa Candirenggo.

Gladri

Uga delengen 
 Ba'al

Cathetan sikil

Arkéologi
Budaya
Candhi ing Indonésia
Rantebua iku kacamatan ing Kabupatèn Toraja Lor, Provinsi Sulawesi Kidul, Indonésia.

Désa désa

Pranala njaba
Kul uga diarani kubis, kobis, kobis bunder lan gobis. Kul duwé jeneng latin Brassica oleracea L. Tuwuhan iki kalebu kalompok Capitata. Kul dimanfaatké godhongé kanggo sayuran. Godhong kul kasusun urut mbentuk bunderan utawa bunderan kan trepes. Bunderan iki diarani krop, kop utawa kepala déné capitata tegesé berkepala. Kul asalé saka Éropa Selatan lan Éropa Barat. Kol dianggep asil saka pemuliaan kubis alasan B. oleracea var. sylvestris.

Jeneng kubis dijupuk saka basa Perancis, chou cabus kang tegesé kubis kepala. Kol dikenalké wong Éropa kang manggon ing Hindia-Walanda. Jeneng kul dijupuk saka basa Walanda kool.

Sauerkraut 
Sauerkraut ya iku kol asem. Panganan iki kalebu panganan khas Jerman kang bahan dhasaré digawé saka kul. Sauerkaut digawé saka kul kang diiris alus lan difermentasi karo baktéri asem laktat kang dumadi nalika gula ing sayuran diferméntasi.

Kena ing Guna 
Kul duwé khasiat kanggo kaséhatan. Kul bisa kanggo tamba lelara kulit, tatu utawa nyeri ing kulit amarga dicokot gegremet utawa kebakar, kukul, pecah kulit, bisul, infeksi, lan aboh.
Mangan kul mentah kang cacahé 25-30 gram kanggo lalapan utawa digodhog bisa kanggo njaga kaséhatan awak. Kul ngandhut zat aktif kaya ta sulforafan lan histidine. Zat iki bisa ngalang-alangi thukulé tumor, nyegah kanker lan rektun, detoksikasi senyawa kimia kang mbebayani, kaya ta kobalt, nikel, tembaga kang luwih ing awak, lan ngundhakaké daya tahan awak kanggo nglawan kanker. Kol uga ngandhut asem amino lan sulfur kang duwé khasiat kanggo ngurangi kolésterol, nenangaké saraf, lan ngundhakaké ènergi.

Cthetan suku 

Janganan
Ana ing mitologi Yunani, kentaur (saka , "Kéntauros") utawa Sentaur utawa Hippokentaur yaiku makluk kang wujudé wujud setengah manungsa lan setengah jaran. Ing lukisan vas Attika lan Boiotia awal, kentaur digambarke awujud pérangan mburi jaran kang awake ngabung karo awak manungsa genep. Perkembangan sabanjuré penggambaran kenatur yaiku pérangan awak manungsa saka sirah nganti tekan boyok kang ngabung karo gumba jaran. Pawujudan separo manungsa lan separo jaran iki ndadèkaké para panulis kang nganggep kenatur iku kalebu ana ing kelompok makluk liminal, yaiku makluk kang ana ing rong sipat, dicaritakake ing mitos kang kewalikane, yaiku pawujudan ana ing alam alasan, kaya nalika para kenatur perang lawan suku Lapith, utawa sakwalike nalika dadi guru, thuladane yaiku Kheiron. Kentaur racaké karan lair saka hubungane Iksion lan Nefele (dewi awan kang digawé pada wujud Hera). Versi liyané yaiku ras kentaur iku keturunan saka Kentauros, kang nglakoni senengé ngakokake gayutan sèksual karo jaran wédok ana ing Magnesia. Kentauros dhéwé dimungkinake putra Iksion lan Nefele utawa putra Apollo lan Stilbe, putri déwa kali Peneus. Ana ing versi kang kaping loro, Kentauros duwé sadulur jenenge Lapithos, leluhur suku Lapith. Kentaur manggon ana ing laladan Magnesia lan Gunung Pelion ing Thessalia, hutan ek Foloi ing Elis, lan ujung Maleia ing Lakonia kidul. Kentaur racaké metu ijèn utawa golongan ana ing carita-carita Yunani kuna, kaya ana ing kisah penculikan Deianeira déning Nessos lan kisah kawinane Pirithous. Kentaur individual kang misuwur yaiku Nessos, Kheiron, Folos, Eurition. Ana ing kisah Herakles akèh jinis-jinis kentaur sing liyané.

Ètimologi 
Tembung kentauros ana ing basa Yunani ora duwé asal usul kang jelas.

Cathetan suku 

Makluk ing legenda
Mitologi Yunani
John James Audubon ya iku tokoh pelopor pelestarian lingkungan. John James Audubon lair ing Haiti taun 1795. Dhèwèké dikenal minangka tokoh kang seneng karo kéwan. Dhèwèké uga dikenal minangka penjelajah alas. Nalika umur 18 taun, Audubon manggon ana ing Prancis. Banjur dhèwèké ngalih ana ing Amérika saperlu nglungani program wajib militèr kang diprintahake déning Napoleon Bonaparte. Bapake Audubon ya iku sawijining ndara perkebunan kang sugih lan kapten kapal armada. Nalika isih cilik, dhèwèké dikenalake babagan perkebunan déning bapake. Mula nalika manggon ana ing Amérika, dhèwèké tuku perkebunan ing Norriston, Pennsylvania. Nanging usahane mau gagal amarga dhèwèké kurang merhatekake ngrembakane perkebunane mau. Dhèwèké malah kerep njlajah alas ketimbang ngurus perkebunan.

Aududon kawin karo anaké ndara perkebunan. Sawisé kawin, dhèwèké manggon ana ing Kentucky lan ngadegaké perusahaan. Nanging, perusahaane mau uga ngalami kegagalan kanthi alesan kang padha ya iku kurang ngurus perkebunan. Audubon pancen seneng banget njajahi alas lan kéwan. Dhèwèké ora mung njajah alas nanging uga ngemati, neliti, nyatet lan nglukis panguripane kéwan. Audubon tau njlajahi kali Ohio lan Missisipi nganti pirang-pirang sasi. Dhèwèké kasil anggoné ngrekam pirang-pirang kéwan lumantar lukisan. Lukisan mau dipamerake ing Liverpool lan Manchester.

Cathetan suku 

Penemu
Lair 1785
Pati 1851
Apollo (basa Yunani: Απόλλων, Apóllōn; utawa Απελλων, Apellōn) ya iku Déwa cahya, musik, pemanah, pangobatan, srengéngé, lan penyair ana ing mitologi Yunani lan mitologi Romawi. Apollo iku putra saka Zeus lan Leto lan sadulur kembar Artemis. Orakelé ing Delphi misuwur banget. Akèh wong saka saubengé Yunani nekani orakelé kanggo meruhi ramalan mangsa ngarepé. Sajeroning mitologi Etruska, Apollo dikenal minangka Apullu. Apollo disembah déning wong Yunani kuna lan déning wong Romawi kuna. Apollo duwé busur kang digawé saka emas. Wit salam, manuk gagak, lan kéwan lumba-lumba dikeramatke kanggo ngormati Apollo. Pengobatan lan penyembuhan dikaitkan marang Apollo utawaanake marang anak-anaké, Asklepios (déwa pangobatan), amarga Apollo dianggep dadi déwa kang nggawa kaséhatan, lan tamba lelara wabah. Minangka déwa musik, Apollo ya iku pandhega saka para Muse (dewi musik lan nyanyian). Hermes nyipta lira kanggo Apollo lan piranti musik mau dadi atribut kang wigati tumrap Apollo. Himne kang dinyanyike kanggo Apollo karan paian. Nalika jaman Yunani kuna, mligi ana ing abad katelu Sadurungé Masehi, Apollo digandhèngaké karo Helios (déwa srengéngé) lan dulure wadon, Artemis, dikaitaké karo Selene (dèwi wulan).

Cathetan suku

Sumber utama 
 Homer, Iliad ii.595–600 (700 SM)
 Sofokles, Oedipus Rex
 Palaephatus, On Unbelievable Tales 46. Hyacinthus (330 SM)
 Apollodorus, Library 1.3.3 (140 SM)
 Ovid, Metamorphoses 10. 162–219 (1–8 M)
 Pausanias, Description of Greece 3.1.3, 3.19.4 (160–176 M)
 Philostratus the Elder, Images i.24 Hyacinthus (170–245 M)
 Philostratus the Younger, Images 14. Hyacinthus (170–245 M)
 Lucian, Dialogues of the Gods 14 (170 M)
 First Vatican Mythographer, 197. Thamyris et Musae

Sumber tambahan 
 M. Bieber, 1964. Alexander the Great in Greek and Roman Art (Chicago)
 Walter Burkert, 1985. Greek Religion (Harvard University Press) III.2.5 passim
 Robert Graves, 1960. The Greek Myths, edisi revisi (Penguin)
 Miranda J. Green, Dictionary of Mltic Myth and Legend, Thames and Hudson Ltd, 1997
 Karl Kerenyi, Apollon: Studien über Antiken Religion und Humanität edisi revisi 1953.
 Karl Kerenyi, 1951 The Gods of the Greeks
 Pauly–Wissowa, Realencyclopädie der klassischen Altertumswissenschaft: II, "Apollon". The best repertory of cult sites (Burkert).
 Pfeiff, K.A., 1943. Apollon: Wandlung seines Bildes in der griechischen Kunst. Traces the changing iconography of Apollo.

 N. Yalouris, 1980. The Search for Alexander (Boston) Exhibition.

Uga delengen 
 12 Déwa Olimpus
 Apollo lan Daphne

Pranala njaba 

 Apollo di Greek Mythology Link
 Myth Encyclopedia: Apollo
 Myth Web: Apollo

Déwa-dèwi Yunani
Mitologi Yunani
Déwa srengéngé
Jambé uga diarani pinang, wohan, penang. Jeneng latiné Areca catechu L.. Ing saben laladan, pinang duwé jeneng kang warna-warna. Ing Jawa Kulon diarani jambé, penang utawa wohan. Ing Sumatra diarani pinang, pineng, pineung, batang mayang, batang bongkah, batang pining, batang pinang, lan boni. Ing Bali diarani banda, ing Makassar diarani rapo, ing Ternate diarani hena.

Jambé lumrahé thukul ing latar omah, ing pinggir dalan utawa kali. Jambé uga dimupangataké kanggo kaéndahan kutha lan kanggo penghijauan.

Dhèskripsi 
Wit jambé dhuwuré 10-30 méter lan dhapuré kang éndah cocog kanggo rerenggan.

Panangkaran 
Jambé bisa ditangkaraké kanthi nandur wijiné kang wis mateng utawa tuwa. Sadurungé wiji ditandur, wiji luwih dhisik ditandur ing plastik utawa kang biyasa diarani polybag. Nalika isih cendhèk, wit pinang kena kanggo rerenggan omah. Sawisé gedhé, wit jambé banjur ditandur ing njaba omah.

Kagunan 
Jambé wis dimupangataké masarakat Indonésia wiwit jaman biyèn. Jambé dienggo campuran mangan suruh utawa nginang. Wong kang mangan jambé bisa duwé untu kang kuwat sanajan wis tuwa.

Jus woh jambé kang isih nom bisa ngundhakaké daya karosané wong lanang. Kanggo nétralisir rasa pait ing jus woh jambé bisa nganggo gula pasir. Carané woh jambé dipisah saka kulité banjur dicampur karo kuning endhog pitik kampung utawa endhog bèbèk. Sadurungé diblènder dicampur karo madu kang cacahé telung sendhok lan susu kenthel kang rasané legi. Jus woh jambé banjur disaring ampasé. Jus woh jambé iki uga cocog yèn diombé para sepuh.

Wiji lan woh jambé uga kena dimupangataké kanggo pangobatan. Wiji jambé kena kanggo nambani lelara beri-beri, cacingen, weteng kembung, tatu, diare, watuk riak. Godhongé kena kanggo buntel panganan. Sepet jambé kena kanggo tamba beri-beri, sembelit, lan gangguan pancernan. Woh jambé kang isih enom kena kanggo tamba tatu kang disebabaké kacilakan.

Chatetan sikil 

Woh-wohan
Arecaceae
William Roxburgh (June 29, 1751 – April 10, 1815) iku ahli bedhah lan ahli botani saka Sekotlan. Panjenengané dianggep “Bapak Botani India”.

Rujukan

Pranala njaba 
 Plants of the coast of Coromandel on Botanicus
 Searchable online version of Flora Indica Scanned volumes  

Ahli botani saka Sekotlan
Pati 1815
Lair 1751
Friedrich Anton Wilhelm Miquel (24 October 1811, Neuenhaus – 23 January, 1871, Utrecht) iku ahli botani saka Walanda.

Friedrich Anton Wilhelm Miquel minangka Kepala Kebun Botani ing Rotterdam (1835–1846), Amsterdam (1846–1859) lan Utrecht (1859–1871), lan ngepalani Rijksherbarium ing Leiden taun 1862. Ing taun 1866, kapilih minangka anggota manca saka Royal Swedish Academy of Sciences.

Senadyan ora tau lelungan adoh, dhèwèké ngumpulaké akèh kolèksi flora Australia lan Hindhia wétan liwat jaringan lan korèspondhèn. Dhèwèké mratélakaké akèh kulawarga tuwuhan saka Australia lan Indonésia, kalebu Casuarinaceae, Myrtaceae, Piperaceae lan Polygonaceae.
Ahli botani iki kacathet sajeroning dhaftar cekakan jeneng pengarang botani minangka Miq. sajeroning kutipan sawijining jeneng botani.

Karya utama 
 Genera Cactearum, Rotterdam, 1839
 Monographia Cycadearum, Utrecht, 1842
 Systema Piperacearum, Rotterdam,1843-1844
 Illustrationes Piperacearum, Bonn, 1847
 Cycadeae quaedam Americanae, partim novae. Amsterdam, 1851.
 Flora Indiae batavae, Amsterdam, 1855-1859
 De Palmis Archipelagi Indici observationes novae. Amsterdam, 1868.

Rujukan 

Lair 1811
Pati 1871
Ahli botani Walanda
Ganja (Cannabis sativa syn. Cannabis indica) iku tuwuhan budidaya pangasil serat, nanging luwih ditepungi amarga kandhutan dat narkotika ing wijiné, tetrahidrokanabinol (THC, tetra-hydro-cannabinol) sing bisa gawé panganggoné ngalami euforia (rasa seneng sing dawa tanpa sebab). Tuwuhan ganja racaké digawé dadi rokok mariyuana.

Ganja kalebu tuwuhan herba kang jejeg. Uripé setaun langsung panèn, dhuwuré lumrahé 1-1,5 m. Ganja duwé pang. Nalika enom rambuté akèh. Godhong ganja thukul ing pangkal gagang. Godhong ganja duwé gagang dawa, stipula bébas lan dhapuré kaya benang utawa kaya tombak.

Dasanama 
Ginje jawa (Jawa), ganja, bakong, on mangat, ata pulo, gelek (Acèh).

Habitat 
Ganja urip ing panggonan kang duwé iklim tropis kang lembab. Tujuwané kanggo mrodhuksi résin narkotik. Serat kang optimal bisa diasilaké nalika ganja urip ing tlatah kang suhuné 15-27 drajat celcius. Ganja thukul paling akèh ing Acèh.

Réprodhuksi 
Ganja bisa ditangkaraké wijiné. Wiji nukulaké cambah ing temperatur asor nanging ora sangisoré 1 drajat celcius. Temperatur lemah 10-12 drajat celcius paling apik kanggo urip ganja. Yèn nganggo cara vegetatif bisa kanthi cara stèk. Nanging ana biokimia lan morfologi kang béda antarané ganja kang thukul saka wiji lan kang ditangkaraké kanthi cara vegetatif.

Kena ing guna 
Ganja duwé akèh mupangat.
 ngaktifké sistem sèl
 nyehatké jiwa lan raga, kanggo tamba lelara
 èfèktif kanggo ngundhakaké kinerja polo tengen
 èfèktif kanggo panlitèn lan pangkajian IPTEK
 kanggo ngundhakaké ènergi alam ngisor sadhar
Nanging yèn nganggo ganja kanthi dosis kang luwih bisa mbebayani kanggo kaséhatan lan bisa njalari ketagihan.

Cathetan sikil 

Tetuwuhan
Narkotika
Harbi Al Himsyari, kimiawan saking Arab.
Bapa tuwin ibunipun tiyang Yaman.
Gesang nalika abad kaping 7 uga abad kaping 8. sarjana al kemis saking Yaman, nagara ingkang wonten ing Ujung Arab wonten ing bawana Asia sisih Barat Daya.

Piyambakipun dipuntepang dados guru Islam wonten ing babagan al kemis,
Uga dados guru saking panemu nuli kimiawan ageng saking Arab inggih punika Jabir (nalika taun 721-815)
Al Kimia, dipunangsal saking abasa Arab al kimia.
ngèlmu ingkang filosofinipun sarta nganggem praktek kuna kanggé upaya ngubah logam dhasar dados emas, utawi pangubahan unsur dados unsur ingkang sanès, boten kaya ta ngèlmu sikir kaliyan ngèlmu ghaib ingkang wonten ing jaman nalika semana.

Dados guru saking Jabir ibn Hayyan, ahli al kemis Islam ingkang ageng, apotèker, filsuf utawi filosof, astronom uga dados fisikawan Arab.
Jabir ibn Hayyan punika uga ingkang akiripun dados bapak kimia Arab, sebatan ingkang dipunangsal saking tiyang Éropah.

Saderengipun Harbi Al Himsyari ngasuh Jabir ibn Hayyan dados anak ingkang dipunajar, Jabir ibn Hayyan mados kawruh uga dipunkulawentah Al Qur'an wiwit alit.
Profesi Bapak saking Jabir ibn Hayyan ingkang dados kimiawan mau ingkang andadosaken kontribusi ageng kanggé piyambakipun dados ahli al kemis (kimiawan) uga kaya ta Bapanipun.

Sanèsipun Harbi Al Himsyari guru saking Bapak Kimia (Jabir ibn Hayyan) inggih punika, para mahaguru uga inggih punika imam Sunni ingkang kaenem Imam Ja'far Al Sidiq.

Cathetan suku 

Penemu
Sajarah
Balusu iku kacamatan ing Kabupatèn Toraja Lor, Provinsi Sulawesi Kidul, Indonésia.

Désa désa

Pranala njaba
Ibnu Wahshiya, dipuntepang ugi Ibnu Wahshiyah panyerat ingkang remen kaliyan ngèlmu sikir kaliyan esoterica ingkang wonten nalika jaman Mesir kuna.
Tiyang Asiria, ingkang dados panyerat, ahli al kemis, ahli ngèlmu tanah, Egyptologist sarta sajarawan ingkang miyos wonten ing tlatah Qusayn ingkang caket kaliyan kuffah ing Irak.

Dipuntepang Abubekr Bin Ahmad Bin Wahishih wonten tlatah Éropah.
nalika abad kaping 10, 'Abu Bakr Ibnu Wahshiyya (gesang nalika taun 318/930), panyerat utawi transiator saking buku-buku, kaya ta al-Filaha ya iku buku bab pertanian.
Ibn Wahshiyya punika salah satunggaling sajarawan ingkang kapisan saged, sabotenipun sampun translater punapa ingkang sampun dipunserat wonten ing buku kuna kasil peradaban Mesir Kuna, kaliyan ngartosaken punapa ingkang wonten ing témbok bersejarah Mesir kuna.
kaya ta seratan hiroglif ingkang asring wonten ing papan-papan pamujaan uga tempatipun makam para raja.
Abasa saking jaman Mesir kuna mau, dipunjlentrehaken kanthi dipunhubungaken kaliyan kontemporer abasa Koptik, refrensi ingkang dipundamel déning ibnu Wahshiyya.
Seratan saking ibnu Wahshiyya punika wonten ing buku misteri arkéologi Labirinth ingkang dipunserat déning Kate Mosse.

Ibn Wahshiyya punika nyambut damel dados panyerat buku,
Buku ingkang sampun dipunserat déning Ibnu Wahshiyya punika kaya ta Ibn al Nadim (wonten ing seratan buku al Fihrist) ingkang isinipun kathah mbahas bab sikir, patung, penawaran, tetuwuhan, bab kimia, masalah fisika sarta kadhokteran ingkang sampun dipunjlentrehaken saking buku-buku ingkang sampun kuna.

Karya ingkang sampun piyambakipun serat, kaya ta seratan ingkang mbahas bab ngèlmu kimia.
Dipunserat kaliyan Abu Thalib al-Zahriyat, karya ingkang sampun dipunserat sesarengan punika dipun-ginakaken déning pamarintah Al Damashqi.
Wonten babagan tetuwuhan ibn Wahshiyya sampun nerjemahaken buku Filahât al-Nabâtiyyah, buku ingkang paling gadhah prabawa ingkang ageng kaliyan tiyang-tiyang Islam.
karya-karyanipun ibn Wahshiyya:
 Kitab Shawq al-Mustaham (ingkang njlentrehaken bab hurup kuna kaya ta hieroglif Mesir)
 Kitab Filahât al-Nabâtiyyah (ingkang njlentrehaken bab tata cara tetuwuhan)
 Kitab Kitab al-Fihrist (ingkang njlentrehaken bab ngèlmu sikir) sarta buku sanès ingkang njlentrehaken bab patung,
karya-karya punika kasil saking pertalan buku-buku kuna saking jaman Mesir kuna ugi buku ingkang dipunripta piyambak.

Cathetan suku 

Penemu
Sajarah
Ja'far al Shadiq (Ja'far al Shidiq), utawi Ja' jauh ibn Muhammad al Shadiq (702-765 AD) miyos tanggal 17 Rabi'al Awwal 83 AH.
Miyos wonten wonten ing kuthaMadinah,
Ninggal yuswa kaping 25 Syawal taun 148 AH,
Amargi dipunracun déning al Mansur, kasarékaken wonten Jannatul Baqi.
Asma saking bapanipun inggih punika Muhammad ibn Ali ibunipun Ummu Farwa binti Qasim.
Ja'far al shidiq, punika tiyang ingkang misuwur ugi dipunkurmati déning tiyang muslim Sunni kaliyan tiyang muslim Singah dados tiyang ingkang angadhahi adab sopan santun (kapribadian) Islam ingkang ageng.
uga dipuntepang dados ahli akademik muslim Singah.

Kalimpadan 
Ja'far al Shidiq punika priyantun ingkang gadhah kalimpatan ingkang radi sanès, kalimpadan punika kados ta ahli wonten wonten ing babagan Astronomi, ahli wonten ing babagan Al kemis.
Sarjana Islam ingkang ngulawentah ngèlmu bab ngèlmu kalam (Islam téyologi).
Uga dados panyerat literatur Islam, dados filsuf, dhokter, ahli fisika, uga ilmuwan utawi panemu.
Ja'bar al Shidiq punika guru saking ahli kimia kaya ta Jābir ibn Hayyān (uga dipuntepang Geber), Abu Hanifah (ingkang ngawontenaken Hanafi).

Ja'far al Shidiq, dipunpitados déning masarakat muslim Singah dados salah satunggaling enem imam maksum, utawi dados pamimpin kaagamaan kaliyan dados panerus Muhammad.
Dipunakuni dados imam déning Ismailiyah sarta Singah.

Al Shidiq punika jejuluk ingkang dipunangsal saking jasa-jasanipun, jasa ingkang andadosaken masarakat Islam Sunni (Jama'ah Islam ingkang ageng, ngantos 90% saking total populasi Islam ingkang wonten dunya, dipuntepang ugi Ahlus Sunat wa Al Jama'ah utawi Ahlus Sunat, agama ortodoks Islam).
Priyantun ingkang saleh punika dipunkurmati wonten tlatah timur tengah, dados ahli fiqh (hambok manawa piyambakipun dipuntepang minangka priyantun ingkang ngawontenaken Singah Fiqh)
Ja'fari utawa Jaafari punika, guru saking ulama-ulama ageng ingkang ngawontenaken Hanafi, Maliki, uga ngawontenaken sekolah ingkang ageng bab pamanggihan.
Uga dados Imam wonten ning rerangkèn rantai Singah, piyambakipun uga dipunkurmati déning Naqsybandi (dhawuh spiritual tawasuf utama Islam Sufi).

Sajarah 
Miyos wonten ing kutha Madinah.
Nalika kaping 20 April 702 Masehi (Al Awwal 17 Rabi', 83 HA), gadhah gelar tiga, inggih punika As Shidiq, Al Fadil, At Tahir.
Asama saking bapanipun Muhammad al Bagir (imam kalima Singah Imamiyah kaliyan iman kaping sekawan saking Singah Ismailiyah sadèrèngipun imam Ali bin Husain sarta ibunipun Fatimah binti al Hasan).
Piyambakipun dipunanggep kaum Shyiah, naté dados imam Shyiah ingkang kaping gangsal.
Dipunanggep khalifah kapisan déning masarakat Sunni.
Ja'far al Shidiq dipunangkat dados pamimpin nalika yuswa 34 taun, amargi bapanipun Muhammad al Aqirr ninggal yuswa amargi dipunracun.

Cathetan suku 

Penemu
Sajarah